钦定古今图书集成/明伦汇编/官常典/第649卷 > 张师载
## 钦定古今图书集成/明伦汇编/官常典/第649卷 > 张师载

按《靖江县志》：师载，江陵人。隆庆三年以举人得靖江
令。洁己持重，屹然山立，人不敢干以私，左右无敢出
一言者。在任五年，解颐者仅三见，至今称“张公三笑”，
又目之为“张木胎。”临事果决，有便于民，辄勇为之。治
盗贼一无所纵舍。贼闻，多解散去。后以入觐不谒其
乡，江陵相遂拂衣归。